Ralph’s Coffee คาเฟ่สุดชิคจาก Ralph Lauren เปิดสาขาแล้วที่ฮ่องกง
ใครที่เคยไปนิวยอร์กอาจจะเคยเห็น Ralphs Coffee (ราล์ฟส์ คอฟฟี่) มาก่อน ซึ่งร้านกาแฟแห่งนี้เป็นของแบรนด์เสื้อผ้าชื่อดังสไตล์อเมริกัน Ralph Lauren ที่สร้างบรรยากาศและสถานที่สำหรับการนัดพบเพื่อนฝูงหรือหลีกหนีความวุ่นวายของชีวิตในเมืองใหญ่ โดยมีกาแฟเป็นสิ่งเชื่อมโยงผู้คนให้เข้าหากันจากกระแสตอบรับที่ล้นหลามจากในเมืองใหญ่อย่างนิวยอร์ก ชิคาโก ลอนดอน ปารีส หรือแม้กระทั่งคอฟฟี่ทรักในโตเกียว ทำให้ ราล์ฟ ลอเรน ตัดสินใจที่จะเปิดร้านอย่างเป็นทางการและเป็นสาขาถาวรแห่งแรกของเอเชีย ซึ่งตั้งอยู่ติดกับ Ralph Lauren Store ที่ชั้น 3 ห้างสรรพสินค้า Ocean Terminal ย่านจิมซาจุ่ยในฮ่องกงThe Vibeตัวร้านตกแต่งเรียบหรูเป็นเอกลักษณ์ด้วยโทนสีเขียวสะดุดตา พร้อมด้วยโลโก้ใหญ่ด้านหน้าที่ชวนให้ถ่ายรูปคู่แก้วกาแฟหรือเซลฟี เมื่อเข้าไปด้านในมีเพียงเคาน์เตอร์รับออเดอร์ เครื่องทำกาแฟ และชั้นวางสินค้าแบรนด์ Ralphs Coffee ที่ออกแบบโดย ราล์ฟ ลอเรน ไม่มีที่นั่งด้านใน มีเพียงโต๊ะทรงสูงให้วางของว่างและเครื่องดื่มเท่านั้นThe Drinksในส่วนของกาแฟสร้างสรรค์โดย La Colombe Coffee Roasters มีให้เลือกด้วยกัน 3 ประเภท คือ Ralphs Roast Ralphs Espresso และ Ralphs Decaf ใช้เมล็ดกาแฟออร์แกนิกจากเอเชียแปซิฟิก อเมริกาใต้ และแอฟริกา เมนูกาแฟเริ่มต้นที่ 35 ดอลลาร์ฮ่องกง ส่วนของกินมีทั้งแซนด์วิช เพสทรี และเค้กให้เลือกมาทานคู่กับกาแฟกันได้นอกจากเครื่องดื่มและของว่างแล้ว ทางร้านยังมีของที่ระลึกและผลิตภัณฑ์ภายใต้แบรนด์ Ralphs Coffee ให้ได้เลือกซื้อติดไม้ติดมือกันด้วย ไม่ว่าจะเป็นชา กาแฟ ช็อกโกแลตบาร์ แก้วกาแฟ หรือเป็นเสื้อยืด หมวก ถุงผ้า ฯลฯ จากแบรนด์ ราล์ฟ ลอเรน ที่จำหน่ายเฉพาะที่ร้านเท่านั้น และแม้แต่ Ralph Lauren Shop ก็ยังไม่มีขายสาวก ราล์ฟ ลอเรน และเหล่าคาเฟ่ฮอปเปอร์ทั้งหลายจงเข้าเว็บจองตั๋วเครื่องบินไปฮ่องกงโดยพลันRalphs CoffeeOpen: เปิดทุกวัน 8.00-22.00 น.Address: Shop OT313 Level 3 Ocean Terminal Tsim Sha Tsui Hong KongBudget: ราคาเริ่มต้นที่ 20-60 ดอลลาร์ฮ่องกงContact: 852 2643 1400Website: www.ralphlauren.asia/en/news/ralphs-coffeeMap:
กระแสตอบรับที่ล้นหลามจากในเมืองใหญ่อย่างนิวยอร์ก ชิคาโก ลอนดอน ปารีส หรือแม้กระทั่งคอฟฟี่ทรักในโตเกียว ทำให้ ราล์ฟ ลอเรน ตัดสินใจที่จะเปิดร้านอย่างเป็นทางการ และเป็นสาขาถาวรแห่งแรกของเอเชียที่ฮ่องกง